רויסטון דרנטה

רויסטון ריקי דרנטה (בהולנדית: Royston Ricky Drenthe; נולד ב-8 באפריל 1987), הוא כדורגלן הולנדי המשחק בעמדת הקשר וכמגן שמאלי בריאל מורסיה מהליגה השלישית בספרד.

קריירה
דרנטה גדל ברוטרדם והצטרף בגיל 13 למחלקת הנוער של פיינורד המקומית בתור מגן שמאלי. בגיל 16 עבר לאקסלסיור רוטרדם במטרה לקבל יותר דקות משחק, שם הוא עבר לעמדת הקיצוני והראה יכולות טובות יותר בעמדה זו. ב-2005 החליטה פיינורד להחזירו, ובעונת 2006/2005 ערך את בכורתו בקבוצה הבוגרת של פיינורד, אך פריצתו הגיע עונה אחת אחר כך בה הוא הרשים את מאמן פיינורד, אווין קומאן, בתור מגן שמאלי עם 29 הופעות.

בקיץ של עונת 2008/2007, לאחר משא ומתן ארוך, סיכמה פיינורד עם ריאל מדריד על העברתו במחיר של כ-14 מיליון אירו. הצעות נוספות הגיעו גם מצ'לסי ומברצלונה. דרנטה הושאל בהמשך מריאל מדריד להרקולס אליקנטה. בסיום חלון ההעברות של אוגוסט 2011, הושאל לאברטון. שנה מאוחר יותר, שוחרר דרנטה מריאל והפך לשחקן חופשי. הוא החליט לחתום בקבוצת אלניה ולדיקווקז מרוסיה. ב-21 ביוני 2013 חתם בקבוצת רדינג. ב-1 בספטמבר 2014 הושאל לשפילד ונסדיי לחצי שנה. ב-23 בינואר 2015 חתם בארג'ייספור הטורקית. בספטמבר 2015 עבר לבניאס מאיחוד האמירויות הערביות ממנה שוחרר ביולי 2016 ולאחר מכן פרש ממשחק פעיל. ב-8 ביולי 2018 דרנטה חזר מפרישה וחתם בספרטה רוטרדם לעונה אחת. ב-11 בספטמבר 2019 חתם בקוזאקן בויס מהליגה ההולנדית השלישית. ב-6 בינואר 2021 חתם בריאל מורסיה מהליגה הספרדית השלישית.

הנבחרת הצעירה
לאחר עונת הפריצה של דרנטה (2006/2007), זומן ההולנדי לנבחרת הצעירה של הולנד עד גיל 21 להשתתפות באליפות אירופה לנבחרות צעירות עד גיל 21, על ידי המאמן פופ דה האן. באותו טורניר לא רק שהצטיין דרנטה וקיבל שבחים רבים על הופעתו, הוא קיבל את תואר השחקן המצטיין של הטורניר על ידי אופ"א.

קישורים חיצוניים 

ערכים שבהם תבנית אתר רשמי אינה מתאימה להוספה אוטומטית
כדורגלנים הולנדים
מגני כדורגל הולנדים
קשרי כדורגל הולנדים
כדורגלני אברטון
כדורגלני אקסלסיור רוטרדם
כדורגלני ארג'ייספור
כדורגלני בניאס
כדורגלני הרקולס אליקנטה
כדורגלני נבחרת הולנד
כדורגלני ספרטה רוטרדם
כדורגלני אלניה ולדיקווקז
כדורגלני פיינורד
כדורגלני רדינג
כדורגלני ריאל מדריד
כדורגלני שפילד ונסדיי
כדורגלני ריאל מורסיה
רוטרדם: כדורגלנים
כדורגלנים באולימפיאדת בייג'ינג (2008)
הולנדים ממוצא סורינאמי
הולנדים שנולדו ב-1987